

**Айыппұл сомасын өтеу туралы**

Қазақстан Республикасы Премьер-Министрiнiң өкiмi 1996 жылғы 6 тамыз N 369

      Герман кредит желiсi бойынша Қазақстан Республикасының
мiндеттемелерiн орындау мақсатында:

      1. Қазақстан Республикасының Қаржы министрлiгi AKA
Ausfuhrkredit-Gesellschaft м.b.h. герман банкi ұсынған есептесуi
негiзiнде "Павлодартрактор" акционерлiк қоғамының жалпы сомасы
1 608 988 (бiр миллион алты жүз сегiз мың тоғыз жүз сексен сегiз) немiс
маркасындағы кредит үшiн проценттер бойынша мерзiмi өткен берешектi,
сондай-ақ "Сыртқы экономикалық қызмет" бөлiмi бойынша 1996 жылға
арналған республикалық бюджетте көзделген қаражат шегiнде есептелген
айыппұл сомасын өтейтiн болсын.

      2. Қазақстан Республикасының мемлекеттiк Экспорт-импорт банкi
заемшыға төленбеген соманы республикалық бюджетке сөзсiз қайтару үшiн
Қазақстан Республикасы мемлекеттiк Экспорт-импорт банкiнiң,
"Павлодартрактор" акционерлiк қоғамы мен Қазақстан Республикасының
Қаржы министрлiгiнiң арасында үш жақты келiсiм жасауды қамтамасыз
етсiн.

      Осы өкiмнiң орындалуына бақылау жасау Қазақстан Республикасының
Қаржы министрлiгiне жүктелсiн.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК